Mansjettknapp

**Mansjettknapper** er par med knapper som brukes til å holde en mansjettene sammen. De brukes hovedsakelig til herreskjorter, men også på enkelte damebluser og folkedrakter. De er sammen med slipsnål og armbåndsur (eller lommeur) mennenes smykker når de skal være velkledd.

Skjorter som er beregnet for mansjettknapper har knapphull (mansjetthullet) i mansjettene og vanligvis ingen knapper. Men det forekommer skjorter med knapper som har et knapphull ved siden av knappen på mansjetten og som på den måten også kan brukes med mansjettknapper.

## Mansjettknappens historie
Den moderne mansjettknappen kan finnes allerede på 1400-tallet, men ble mer vanlige på 1800-tallet da de myke blondemansjettene ble erstattet med stive mansjetter som ikke lot seg kneppe med vanlige påsydde knapper.

Når herrene begynte å bruke dress ble mansjettknapper også populære innen middelklassen. Mansjettknappene var vanlige i sølv eller gull og kunne ha gravert monogrammer eller familieemblemer, fargede knapper og edelstener ble først tatt i bruk etter at prins Edward VII hadde begynt å bruke det. Senere ble andre metaller og også emalje populært fordi dette ga livlige farger og hadde relativt rimelige priser. I dag finnes de i mange forskjellige materialer, rustfritt stål er mye benyttet fordi dette passer til alle typer skjorter,

I den senere tiden har såkalte “novelty” mansjettknapper blitt populære, dette er mansjettknapper med dyr, kjøretøy, musikkinstrumenter eller annet som ofte symboliserer interesser brukeren har.

## Mansjettknappens deler
Mansjettknapper har vanligst en stolpe, men enkelte har en lenke, som går gjennom knapphullet (mansjetthullet) i mansjetten. Den øverste delen av mansjettknappen kalles fronten og er festet til stolpen (eller lenken). Fronten er designet og utsmykket med emalje, gull, sølv eller edelstener og er den delen som synes av knappen. I andre enden av stolpen er baksiden, for å feste mansjettknappen kan baksiden dreies 90 grader slik at det ikke kommer tilbake gjennom knapphullet. Baksiden kan ha lik design som fronten, men har vanligvis en mye enklere design og er også mindre.
Fil:Länkknappar med pärlemor och fasettslipade markasiter - Livrustkammaren - 97919.tif|Mansjettknapper med perlemor
Fil:Manschettknappar av guld med böhmiska granater - Hallwylska museet - 110037.tif|Mansjettknapper med pyrop
Fil:Guld-turkos.jpg|Svensk mansjettknapp
Fil:Prins Bertils manschettknappar - Livrustkammaren - 97941.tif|Prins Bertils mansjettknapper
Fil:Manschettenknöpfe Victor Mayer blau.jpg|Mansjettknapper med emalje og diamant
Fil:Manschettknappar av korall - Hallwylska museet - 109960.tif|Mansjettknapper av korall, med lenke
Fil:George H.W. Bush cufflinks, worn during his 1988 Presidential race (15404721161).jpg|Mansjettknapper med emblemet til USAs visepresident. Disse skal ha blitt båret av daværende visepresident George H.W. Bush i 1988.
Fil:Cufflinks from old Watches.jpg|Mansjettknapper laget av gamle urverk


## Skjorteknapp

Skjorteknapper eller brystknapper benyttes sammen med mansjettknapper når man bruker kjole og hvit (livkjole). To eller tre knapper på skjorten er synlige og her bruker man løse skjorteknapper. Knappene kan være enkle perlemor, med gull, perle, eller annen dekorasjon (ikke sølv) som passer til mansjettknappene. Svarte knapper er kun tilbehør til begravelsen og bør ikke brukes ellers.

## Agraffknapp
Agraffknapp er en pynteknapp som ble festet på skjorteermet i merovingertiden. De var ofte fint dekorerte og laget i gull, sølv eller forgylt sølv. Det er funnet agraffknapper i flere utgravinger i Norge, blant annet ved Sem i Øvre Eiker.

## Se også

* Slipsnål
* Armbåndsur

## Referanser